**Diŋgojupmi - dearvvasvuođastašuvdna**

**Sámedikki girjerájus registrere diŋgojumiid, ja sádde girjepáhka nuvttá, oktan poastta olggosgoluiguin. Páhkka sáddejuvvo njuolga dearvvasvuođastašuvdnii. Buot ávdnasat leat davvi-, lulli,- ja julevsámegielaide, juoga lea maid dárogillii.**

Go dearvvasvuođastašuvdna diŋgo girjepáhka, de doaibmá dat dego sisadieđiheapmin. Ii leat eará formálalaš sisadieđiheapmi.

[**Viečča dihtojuohkinávdnasiid**](https://sametinget.no/samedikki-girjeradju/loga-munnje-giella-alggu-rajes/avkkalas-resurssat/)

Dearvvasvuođastašuvdna sáhttá diŋgot vuođđopáhka mas lea veasku:

* Girji Riebančivga (davvisámegillii), Riebientjovke (lullisámegillii), Riebijtjivgga (julevsámegillii)  Vibeke Røgler bokte, teaksta Birgit Andersen. Govvagirji unnimusaide. (2021)
* Teakstagihpa mas seamma govvideapmi ja dievasmahtti teaksta seamma govvagirjái. Buohtalaga golmma sámegielaide. (2021)
* Loga munnje! - Giella álggu rájes. Lohkanbagadus. Gihpa. Dárogillii ja sámegillii goabbat gihpa.
* Bovdehuskoarta girjerádjosii 2-jahkásaččaide ja 4-jahkásaččaide. Sámegielaide ja dárogillii sierra.

Dearvvasvuođastašuvdna sáhttá diŋgot olles gihppaga dáiguin gihppagiiguin vel:

* Máná giella. Giellaovdáneami birra 6 mánus 3 jahkái. Gihppagat. Sámegillii.
* Giellaválljen lea dehálaš. Nevvodangihpa. Guovttegielat dáru- ja sámegiel (davvisámi veršuvdna lea dušše neahtas gávdnamis).
* Lávllagirjjáš. Sámás mánáin. Buohtalaga golmma sámi gillii ja vel dárogillii.
* Girjecavgilan-gihppagat sámi mánáidgirjjálašvuođa birra. Sámegillii.

Diŋgojumis válljet makkár páhka, galle páhka ja makkár sámegielaide.

Muitte poastačujuhusa čállit diŋgojupmái.

Muđui čálát oktavuođadieđuid e-poastačujuhusa ja telefonnummira.

Diŋgojupmi sáddejuvvo deike: sambib@samediggi.no

Loga maid: [**Bagadallan dearvvašvuođastašuvdnii (PDF, 471 kB)**](https://sametinget.no/_f/p1/i4f6a85c9-7de8-40ab-bbd4-f72ca423338d/brosjyre_for_helsestasjon-nordsamisk.pdf)